Komission asetus (EY) N:o 250/2000, annettu 1 päivänä helmikuuta 2000, banaanien tuonnista tariffikiintiöissä ja perinteisinä AKT-banaaneina sekä ohjeellisten määrien vahvistamisesta vuoden 2000 toiseksi vuosineljänneksi



Virallinen lehti nro L 026 , 02/02/2000 s. 0006 - 0007



KOMISSION ASETUS (EY) N:o 250/2000, annettu 1 päivänä helmikuuta 2000, banaanien tuonnista tariffikiintiöissä ja perinteisinä AKT-banaaneina sekä ohjeellisten määrien vahvistamisesta vuoden 2000 toiseksi vuosineljänneksi EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93(1), sellaisena kuin se on viimeksi muutettuna asetuksella (EY) N:o 1257/1999(2), ja erityisesti sen 20 artiklan, sekä katsoo seuraavaa: 1) Komissio toimitti neuvostolle 19 päivänä marraskuuta 1999 asetusehdotuksen banaanien tuontia yhteisöön koskevan järjestelmän muuttamisesta. Ennen kuin neuvosto tekee päätöksensä ehdotuksesta ja ennakoimatta kyseisen päätöksen luonnetta olisi varmistettava kaupankäynnin ja yhteisön markkinoiden hankintojen jatkuvuus soveltamalla edellä mainitun asetuksen (ETY) N:o 404/93 ja neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan järjestelmän osalta 28 päivänä lokakuuta 1998 annetun komission asetuksen (EY) N:o 2362/98(3), sellaisena kuin se on viimeksi muutettuna asetuksella (EY) N:o 756/1999(4), säännöksiä. 2) Edellä mainitun tavoitteen saavuttaminen edellyttää, että määritellään perinteisten toimijoiden oikeus hakea tuontitodistuksia toimivaltaisen kansallisen viranomaisen vuodeksi 1999 vahvistaman ja ilmoittaman viitemäärän perusteella. Lisäksi se edellyttää uusien toimijoiden osalta määräaikojen vahvistamista joko vuodeksi 1999 annettujen rekisteröintien jatkamista tai uusia rekisteröintejä koskevien hakemusten ja määriä koskevien hakemusten jättämiselle. 3) Asetuksen (EY) N:o 2362/98 14 artiklan 1 kohdassa säädetään mahdollisuudesta vahvistaa tuontitodistusten antamista varten kolmeksi ensimmäiseksi vuosineljänneksi ohjeellinen määrä, joka ilmaistaan yhtenäisenä prosenttimääränä käytettävissä olevista määristä kunkin asetuksen liitteessä I mainitun alkuperän osalta. Yhteisössä vuonna 1999 kaupan pidettyjen banaanien määriin ja erityisesti toisen vuosineljänneksen aikaiseen todelliseen tuontiin sekä toisaalta yhteisön markkinoiden hankinta- ja kulutusnäkymiin vuoden 2000 toisen vuosineljänneksen aikana liittyvien tietojen analyysin perusteella on syytä vahvistaa koko yhteisön tyydyttävien hankintojen varmistamiseksi kunkin asetuksen (EY) N:o 2362/98 liitteessä I mainitun alkuperän osalta ohjeellinen määrä, jonka suuruus on 29 % sille myönnetystä määrästä. 4) Asetuksen (EY) N:o 2362/98 14 artiklan 2 kohdassa säädetty yksittäisten todistushakemusten enimmäismäärä on vahvistettava rajoittamatta kyseisen tuontimenettelyn mahdollista muuttamista vuonna 2000. 5) Tämä asetuksen säännökset annetaan markkinoiden hankintojen jatkuvuuden takaamiseksi sekä toimittajamaiden kanssa käytävän kaupan jatkamiseksi, mutta ne eivät rajoita neuvoston tai komission mahdollisesti myöhemmin toteuttamia toimenpiteitä erityisesti niiden kansainvälisten sitoumusten noudattamiseksi, jotka yheisö on antanut Maailman kauppajärjestössä (WTO), eivätkä toimijat voi käyttää näitä säännöksiä oikeutettujen vaatimusten perusteena tuontijärjestelyn jatkamiseksi. 6) Tämän asetuksen säännösten on tultava voimaan viipymättä. 7) Tässä asetuksessa säädetyt toimenpiteet ovat banaanin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Perinteisten toimijoiden, jotka on rekisteröity vuoden 1999 osalta asetuksen (EY) N:o 2362/98 5 artiklan mukaisesti, määrättyä vuosineljännestä koskevat tuontitodistushakemukset voivat yhteensä koskea enintään määrää, joka määritellään soveltamalla mainitun asetuksen 14 artiklan mukaisesti vahvistettua prosenttimäärää viitemäärään, jonka toimivaltainen kansallinen viranomainen on vahvistanut ja jonka se on ilmoittanut perinteisille toimijoille vuoden 1999 osalta saman asetuksen 6 artiklan 4 kohdan mukaisesti. Mikäli vuodeksi 1999 ilmoitettua viitemäärää on kuitenkin täydentävien tarkastusten seurauksena muutettu, kyseinen muutettu viitemäärä otetaan huomioon edellisen alakohdan soveltamiseksi. 2 artikla 1. Uusien toimijoiden, jotka täyttävät tapauksen mukaan 2 tai 3 kohdassa määritellyt edellytykset, määrättyä vuosineljännestä koskevat todistushakemukset voivat yhteensä koskea enintään määrää, joka määritellään soveltamalla asetuksen (EY) N:o 2362/98 14 artiklan mukaisesti vahvistettua prosenttimäärää jäljempänä olevassa 6 kohdassa tarkoitettuun määrään, jonka toimivaltainen kansallinen viranomainen ilmoittaa uusille toimijoille edellä mainitun asetuksen 9 artiklan 4 kohdan mukaisesti. 2. Uusien toimijoiden, jotka on rekisteröity vuoden 1999 osalta asetuksen (EY) N:o 2362/98 8 artiklan mukaisesti, on jätettävä rekisteröinnin jatkamista koskeva hakemuksensa mainitun 8 artiklan 4 kohdan mukaisesti - liittämättä hakemukseensa kuitenkaan jäljennöksiä kuluvalle vuosineljännekselle myönnetyistä todistuksista - sekä mainitun asetuksen 9 artiklassa säädetty määrää koskeva hakemus viimeistään 8 päivänä helmikuuta 2000. 3. Uusien toimijoiden, joita ei ole rekisteröity vuoden 1999 osalta, on rekisteröintiä varten toimitettava toimivaltaiselle kansalliselle viranomaiselle edellä mainitun asetuksen 8 artiklan 1 kohdassa tarkoitetut todistusasiakirjat sekä sen 9 artiklan 1 kohdassa tarkoitettu määrää koskeva hakemus viimeistään 8 päivänä helmikuuta 2000. 4. Asetuksen (EY) N:o 2362/98 9 artiklan 1 kohdan b alakohdan mukaisesti annettava vakuus vähennetään tarvittaessa kyseiselle uudelle toimijalle vuoden 2000 ensimmäiseksi vuosineljännekseksi annettuun todistukseen (annettuihin todistuksiin) liittyvän vakuuden määrästä. 5. Asetuksen (EY) N:o 2362/98 9 artiklan 3 kohdan soveltamiseksi jäsenvaltioiden on toimitettava komissiolle ennen 21 päivää helmikuuta 2000 a) Luettelo 2 kohdassa tarkoitetuista uusista toimijoista, joiden rekisteröintiä on jatkettu b) luettelo 3 kohdassa tarkoitetuista uusista toimijoista c) asetuksen (EY) N:o 2362/98 9 artiklan 1 kohdan mukaisesti esitetyt määriä koskevat hakemukset. 6. Komissio määrittelee mainitun asetuksen 9 artiklan 3 kohdan mukaisesti viipymättä, kuinka suuria määriä yhteensä myönnetään. 7. Toimivaltaiset kansalliset viranomaiset vahvistavat ja ilmoittavat kullekin uudelle toimijalle myönnetyn määrän viimeistään 29 päivänä helmikuuta 2000. 3 artikla Asetuksen (EY) N:o 2362/98 20 artiklaan sovelletaan vuodeksi 2000 myönnettäviin todistuksiin, sanotun kuitenkaan rajoittamatta 6 artiklan toisen alakohdan soveltamista. 4 artikla Asetuksen (EY) N:o 2362/98 14 artiklan 1 kohdassa tarkoitettu ohjeellinen määrä vahvistetaan vuoden 2000 toiseksi vuosineljännekseksi 29 prosentiksi niistä määristä, jotka on vahvistettu kunkin kyseisen asetuksen liitteessä I mainitun alkuperän osalta. 5 artikla Asetuksen (EY) N:o 2362/98 14 artiklan 2 kohdassa tarkoitettu kullekin perinteiselle ja uudelle toimijalle sallittu määrä vahvistetaan vuoden 2000 toiseksi vuosineljännekseksi 30 prosentiksi perinteisille toimijoille asetuksen (EY) N:o 2362/98 6 artiklan 4 kohdan mukaisesti ja uusille toimijoille tämän asetuksen 2 artiklan 7 kohdan mukaisesti vahvistetuista ja ilmoitetuista määristä. 6 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan rajoittamatta neuvoston tai komission myöhempien päätösten soveltamista. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä helmikuuta 2000. Komission puolesta Franz FISCHLER Komission jäsen (1) EYVL L 47, 25.2.1993, s. 1. (2) EYVL L 160, 26.6.1999, s. 80. (3) EYVL L 293, 31.10.1998, s. 32. (4) EYVL L 98, 13.4.1999, s. 10.